བརྗེད་མི་རུང་བའི་བསླབ་བྱ་གཞན་ཞིག་ནི།གཅིག་གྱུར་གསང་རྟགས་དེ་ཚོ་བོད་ཡིག་བྲི་ཐབས་མཉེན་ཆས་རྙིང་པ་དང་ཡིག་གཟུགས་རྙིང་པ་དང་བསྟུན་སླད་དུ་འགྱུར་བ་གཏོང་མི་ཐུབ་པ་དེ་ཡིན།དེ་ལས་ལྡོག་སྟེ།ད་ཡོད་ཀྱི་བོད་ཡིག་བྲི་ཐབས་མཉེན་ཆས་རྙིང་པ་དང་ཡིག་གཟུགས་རྙིང་པ་རྣམས་གཅིག་གྱུར་བོད་ཡིག་གསང་རྟགས་ལ་བསྟུན་ཆེད་འགྱུར་བ་གཏོང་དགོས།ཡིན་ན་ཡང་།ཐུགས་ཁྲལ་མ་གནང་དང་།བོད་ཡིག་གི་ཀློག་ཀླད་ལ་དགའ་མཁན་སྐོར་ཞིག་གིས་དང་འདོད་ཆེན་པོའི་ངང་ད་ཡོད་བོད་ཡིག་བྲི་ཐབས་མཉེན་ཆས་དང་ཡིག་གཟུགས་རྣམས་བོད་ཡིག་གཅིག་གྱུར་གསང་རྟགས་དང་བསྟུན་ཆེད་གསར་བཟོ་དང་འགྱུར་བ་གཏོང་བཞིན་ཡོད།བོད་ཡིག་གི་ཡིག་གཟུགས་དང་བྲི་ཐབས་ཁ་ཤས་བོད་ནང་དུ་དར་ཁྱབ་འགྲོ་སྲིད་ལ།གཞན་ཁ་ཤས་འབྲུག་ཡུལ་དུ་དར་ཁྱབ་འགྲོ་སྲིད།ཡིན་ན་ཡང་།གཅིག་གྱུར་གསང་རྟགས་ཅན་གྱི་བོད་ཡིག་གི་རྨང་གཞི་གཅིག་གིས་ཡུལ་ཕྱོགས་གཉིས་ཀའི་ནང་ཧ་ལམ་ཞབས་ཞུ་གཅིག་མཚུངས་སུ་ཞུ་གི་རེད།